ΠΕΡΙΕΧΟΜΕΝΑ
ΑΠΟΦΑΣΕΙΣ
Παροχή εξουσιοδότησης υπογραφής «Με εντολή
Αντιπεριφερειάρχη Υγείας» στον Προϊστάμενο
της Γενικής Διεύθυνσης Δημόσιας Υγείας και Κοινωνικής Μέριμνας Π.Στ.Ε., και στους Προϊσταμέ-
νους Διευθύνσεων Δημόσιας Υγείας και Κοινωνικής Μέριμνας Π.Ε. Περιφέρειας Στερεάς Ελλάδας.
Τροποποίηση της υπό στοιχεία ΔΣ 267/156/
15.1.2024 απόφασης του ΔΣ του ΝΠΔΔ «Ελληνικό Κτηματολόγιο» «Κατάργηση του Μη Ειδικού
Άμισθου Υποθηκοφυλακείου Οιτύλου (Αρεόπολις) - Τροποποίηση της τοπικής αρμοδιότητας του
Υποκαταστήματος Σπάρτης στο Κτηματολογικό
Γραφείο Πελοποννήσου του Ν.Π.Δ.Δ. «Ελληνικό
Κτηματολόγιο» (Β΄ 519/2021)» (B΄ 301).
Μερική Άρση της αναστολής για την υποχρέωση
ηλεκτρονικής υποβολής εγγραπέων πράξεων στο
Κτηματολογικό Γραφείο Θεσσαλονίκης και στα
Υποκαταστήματα (Καλαμαριάς και Λαγκαδά) του
ΝΠΔΔ «Ελληνικό Κτηματολόγιο» στην Περιφέρεια
Θεσσαλονίκης (Περιφερειακή Ενότητα Θεσσαλονίκης).
ΑΠΟΦΑΣΕΙΣ
Αριθμ. οικ. 82111
(1)
Παροχή εξουσιοδότησης υπογραφής «Με εντολή
Αντιπεριφερειάρχη Υγείας» στον Προϊστάμενο
της Γενικής Διεύθυνσης Δημόσιας Υγείας και Κοινωνικής Μέριμνας Π.Στ.Ε., και στους Προϊσταμέ-
νους Διευθύνσεων Δημόσιας Υγείας και Κοινωνικής Μέριμνας Π.Ε. Περιφέρειας Στερεάς Ελλάδας.
Ο ΑΝΤΙΠΕΡΙΦΕΡΕΙΑΡΧΗΣ
ΥΓΕΙΑΣ ΣΤΕΡΕΑΣ ΕΛΛΑΔΑΣ
Έχοντας υπόψη:
1. Το π.δ. 148/2010 «Οργανισμός της Περιφέρειας Στερεάς Ελλάδας» (Α΄ 241), όπως έχει τροποποιηθεί - επικαι-
ροποιηθεί με τις υπ’ αρ. 3203/84663/22.6.2017 (Β΄ 2201),
3749/77622/11.6.2018 (Β΄ 2467), 6041/119763/22.8.2018
(Β΄ 3806) και 7062/149508/5.10.2018 (Β΄ 4524) αποφάσεις του Συντονιστή Αποκεντρωμένης Διοίκησης Θεσ-
σαλίας - Στερεάς Ελλάδας.
2. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α΄ 87) και ιδίως το άρθρο 160 όπως αντικαταστάθηκε από το άρθρο 93 του ν. 4555/2018 (Α΄ 133).
3. Τις διατάξεις του Κώδικα Κατάστασης Δημοσίων Πολιτικών Διοικητικών Υπαλλήλων και Υπαλλήλων Ν.Π.Δ.Δ.
(ν. 3528/2007, Α΄ 26).
4. Το άρθρο 5 και την περ. β της παρ. 2 του άρθρου 7
του ν. 3469/2006 «Εθνικό Τυπογραφείο, Εφημερίς της
Κυβερνήσεως και λοιπές διατάξεις» (Α΄ 131).
5. Τα άρθρα 75 - 83 (ΚΕΦΑΛΑΙΟ ΙΑ) του ν. 4727/2020
«Ψηφιακή Διακυβέρνηση (Ενσωμάτωση στην Ελληνική
Νομοθεσία της Οδηγίας (ΕΕ) 2016/2102 και της Οδηγίας
(ΕΕ) 2019/1024) Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972) και
άλλες διατάξεις» (Α΄ 184).
6. Την υπό στοιχεία ΔΟΑ/οικ. 8638/26.3.2013 εγκύκλιο
του Υπουργείου Διοικητικής Μεταρρύθμισης και Ηλεκτρονικής Διακυβέρνησης περί μείωσης υπογραφών
στις διοικητικές πράξεις και τα διοικητικά έγγραφα.
7. Την υπ’ αρ. 19506/29.1.2024 (Β΄ 867) απόφαση του
Περιφερειάρχη Στερεάς Ελλάδας περί ανάθεσης άσκησης τομέων και μεταβίβασης αρμοδιοτήτων στο Θεμα-
τικό Αντιπεριφερειάρχη Υγείας.
8. Την υπ’ αρ. 831/2.1.2024 απόφαση του Περιφερειάρχη Στερεάς Ελλάδας «Ορισμός Αναπληρωτή Περιφε-
ρειάρχη και Αντιπεριφερειαρχών Περιφέρειας Στερεάς
Ελλάδας» (ΑΔΑ: ΕΗΡ77ΛΗ-ΣΙΚ), όπως τροποποιήθηκε
με την υπ’ αρ. 68901/29.3.2024 (ΑΔΑ: ΕΛΟ07ΛΗ-1ΒΕ)
απόφαση.
9. Την ανάγκη απλούστευσης των διαδικασιών για
την εύρυθμη λειτουργία των υπηρεσιών, την αποτελεσματικότερη άσκηση των αρμοδιοτήτων της Διεύ-
θυνσης και την εξυπηρέτηση των πολιτών, στον τόπο
κατοικίας τους.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
18 Απριλίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2313
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2313/18.04.2024
10. Το γεγονός ότι από τις διατάξεις της παρούσας
απόφασης, δεν προκαλείται δαπάνη σε βάρος του προϋπολογισμού της Περιφέρειας Στερεάς Ελλάδας, απο-
φασίζουμε:
Α. Παρέχουμε εξουσιοδότηση στον Προϊστάμενο της
Γενικής Διεύθυνσης Δημόσιας Υγείας και Κοινωνικής Μέριμνας Π.Στ.Ε., αναφορικά με τα αντικείμενα της Διεύθυν-
σης Δημόσιας Υγείας και των Διευθύνσεων Δημόσιας
Υγείας και Κοινωνικής Μέριμνας των Π.Ε. Περιφέρειας
Στερεάς Ελλάδας, να υπογράφει με την ένδειξη «Με εντολή Αντιπεριφερειάρχη Υγείας» και μνημονεύοντας τα
στοιχεία της παρούσας απόφασης, τα ακόλουθα:
1. Έγγραφα τα οποία αφορούν στην υποβολή ερωτημάτων ως προς στην ερμηνεία των κείμενων διατά-
ξεων, ή προτάσεων καθώς και κάθε έγγραφο, επιστολή, υπόμνημα ιδιάζουσας σημασίας προς Υπουργεία,
Περιφέρεια, ΝΠΔΔ, Ανεξάρτητες Αρχές, Οργανισμούς,
Δικαστήρια ως και τα απαντητικά έγγραφα στις ανωτέρω
Υπηρεσίες.
2. Απαντήσεις σε αιτήσεις πολιτών επί σοβαρών περιπτώσεων ή γενικότερου ενδιαφέροντος θέματα, που
άπτονται των αρμοδιοτήτων της Γενικής Διεύθυνσης.
3. Εισηγήσεις για θέματα αρμοδιότητας της Γενικής
Διεύθυνσης στην Περιφερειακή ή άλλες Επιτροπές της
Περιφέρειας.
4. Ερωτήματα για γνωμοδότηση από την Νομική Υπηρεσία της Περιφέρειας.
5. Αποφάσεις συγκρότησης επιτροπών της Διεύθυνση
Δημόσιας Υγείας Π.Στ.Ε. και των Διευθύνσεων Δημόσιας
Υγείας και Κοινωνικής Μέριμνας Περιφερειακών Ενοτήτων.
6. Αποφάσεις μείωσης ή διαγραφής προστίμων αντικαπνιστικού νόμου.
7. Απαντήσεις σε αιτήσεις, υπομνήματα ή αναφορές
πολιτών, για θέματα που άπτονται των αρμοδιοτήτων
της Διεύθυνσης Δημόσιας Υγείας και Κοινωνικής Μέριμνας Π.Ε. Ευρυτανίας.
Β. Παρέχουμε εξουσιοδότηση στους Προϊσταμένους
Διευθύνσεων Δημόσιας Υγείας και Κοινωνικής Μέριμνας
των Περιφερειακών Ενοτήτων Βοιωτίας, Εύβοιας, Ευρυτανίας, Φθιώτιδας και Φωκίδας, να υπογράφουν με
την ένδειξη «Με εντολή Αντιπεριφερειάρχη Υγείας» και
μνημονεύοντας τα στοιχεία της παρούσας απόφασης,
όλα τα απαιτούμενα έγγραφα, αποφάσεις ή πράξεις,
σύμφωνα με τις κείμενες διατάξεις, για την άσκηση
των αρμοδιοτήτων της Διεύθυνσης, όπως αυτές περιγράφονται στο άρθρο 27, του Οργανισμού της Περι-
φέρειας Στερεάς Ελλάδας (π.δ. 148/2010 - Α΄ 241) και
ιδίως:
1. Έγγραφα για την ενημέρωση των πολιτών και των
Δήμων για θέματα σχετικά με την Διεύθυνση.
2. Έγγραφα σχετικά με την παροχή στοιχείων και πληροφοριών για θέματα αρμοδιότητας της Διεύθυνσης.
3. Έγγραφα προς άλλες υπηρεσίες της Περιφέρειας,
Δήμους, και Υπουργεία.
4. Έγγραφα με τα οποία ζητείται ο ορισμός μελών για
τη συγκρότηση Επιτροπών.
5. Βεβαιώσεις καταλληλότητας αυτοκινήτων για τη
μεταφορά τροφίμων και ποτών.
6. Άδεια πώλησης τροφίμων - ποτών σε περίπτερα
καταστήματα ψιλικών.
7. Βεβαιώσεις κινητών Καντίνων για πώληση τροφίμων
και ποτών και βεβαιώσεις καταλληλότητας επιχειρήσεων
τροφίμων και ποτών που είναι μόνιμα εγκατεστημένες
στα εκθεσιακά κέντρα.
8. Έγγραφα για καλή λειτουργία δικτύου ύδρευσης
αποχέτευσης κ.λπ. δειγματοληψίες νερού (πόσιμου, θαλασσινού, κολυμβητηρίων, ιαματικών, εμφιαλωμένων
κ.λπ.).
9. Βεβαιώσεις καλής λειτουργίας αποχετευτικού συστήματος.
10. Θεώρηση μπλόκ χορήγησης ναρκωτικών.
11. Έγκριση ελέγχων στο πλαίσιο του αντικαπνιστικού
νόμου.
12. Βεβαιώσεις για πρακτική άσκηση βοηθών φαρμακείου.
13. Βεβαιώσεις υπηρεσιακών μεταβολών φαρμακοποιών.
14. Βεβαιώσεις αγροτικών ιατρών.
15. Καταχώριση ιατρών στη λίστα ειδικοτήτων.
16. Αποστολή καταστάσεων διακίνησης και αποθέματος ναρκωτικών των φαρμακείων.
17. Θεώρηση δελτίων μετακίνησης ΑΜΕΑ.
18. Θεώρηση, ακύρωση βιβλίων σε συλλόγους - σωματεία.
Σε περίπτωση απουσίας ή κωλύματος των προϊσταμένων των Διευθύνσεων Δημόσιας Υγείας και Κοινωνικής
Μέριμνας των Περιφερειακών Ενοτήτων α) η θεώρηση δελτίων μετακίνησης ΑΜΕΑ και β) οι άδειες τέλεσης
αθλητικών συναντήσεων, θα υπογράφονται από τους
Προϊσταμένους των Τμημάτων Κοινωνικής Αλληλεγγύης.
Η κατά τα προηγούμενα άρθρα παροχή εξουσιοδότησης υπογραφής «Με εντολή Αντιπεριφερειάρχη Υγείας»
στους Προϊσταμένους Διεύθυνσης, ισχύει και για τους
νόμιμους αναπληρωτές τους, σε περίπτωση έλλειψης,
απουσίας ή κωλύματος.
Οι ως άνω εξουσιοδοτούμενοι προϊστάμενοι οργανικών μονάδων, υποχρεούνται να φέρουν προς υπογραφή
στα ανώτερα ιεραρχικά όργανα, θέματα που θεωρούνται
σοβαρά και ευρύτερης σημασίας. Κατά κανόνα, κάθε
έγγραφο που αφορά σε θέματα αποφασιστικής αρμοδιότητας ή σε θέματα που ανάγονται στη διοίκηση και
οικονομική διαχείριση ή απευθύνεται σε υπερκείμενη
αρχή (Αποκεντρωμένες Διοικήσεις, Υπουργεία κ.λπ.) και
δεν έχει αυστηρά υπηρεσιακό χαρακτήρα, υπογράφεται
από τον Αντιπεριφερειάρχη.
Η απόφαση αυτή να δημοσιευθεί στην Εφημερίδα της
Κυβερνήσεως.
Λαμία, 15 Απριλίου 2024
Ο Αντιπεριφερειάρχης
ΧΡΗΣΤΟΣ - ΔΗΜΗΤΡΙΟΣ ΓΕΩΡΓΙΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2313/18.04.2024
Αριθμ. απόφ. ΠΡ 969/2422740
(2)
Τροποποίηση της υπό στοιχεία ΔΣ 267/156/
15.1.2024 απόφασης του ΔΣ του ΝΠΔΔ «Ελληνικό Κτηματολόγιο» «Κατάργηση του Μη Ειδικού
Άμισθου Υποθηκοφυλακείου Οιτύλου (Αρεόπολις) - Τροποποίηση της τοπικής αρμοδιότητας
του Υποκαταστήματος Σπάρτης στο Κτηματολογικό Γραφείο Πελοποννήσου του Ν.Π.Δ.Δ. «Ελ-
ληνικό Κτηματολόγιο» (Β΄ 519/2021)» (B΄ 301).
Ο ΠΡΟΕΔΡΟΣ
ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ
ΤΟΥ Ν.Π.Δ.Δ. «ΕΛΛΗΝΙΚΟ ΚΤΗΜΑΤΟΛΟΓΙΟ»
Έχοντας υπόψη:
1. Τον ν. 4512/2018 (Α΄ 5), όπως τροποποιήθηκε με το
άρθρο 58 του ν. 4602/2019 (Α΄ 45) και το άρθρο τρίτο
της από 24.12.2019 Πράξης Νομοθετικού Περιεχομένου
(Α΄ 212), που κυρώθηκε με το άρθρο 1 του ν. 4664/2020
(Α΄ 32) και ειδικότερα της παρ. 7 του άρθρου 1 αυτού.
2. Την υπό στοιχεία ΔΣ 267/156/15.1.2024 απόφαση
του ΝΠΔΔ Ελληνικό Κτηματολόγιο: «Κατάργηση του
Μη Ειδικού Άμισθου Υποθηκοφυλακείου Οιτύλου (Αρεόπολις) - Τροποποίηση της τοπικής αρμοδιότητας του
Υποκαταστήματος Σπάρτης στο Κτηματολογικό Γραφείο
Πελοποννήσου του Ν.Π.Δ.Δ. «Ελληνικό Κτηματολόγιο»
(Β΄ 519/2021)» (B΄ 301).
3. Την υπ’ αρ. 263/11/21.12.2023 απόφαση του ΝΠΔΔ
Ελληνικό Κτηματολόγιο: «Εκχώρηση Αρμοδιότητας»
(Β΄ 1965/2024).
4. Την υπ’ αρ. 2422740/16.4.2024 εισήγηση της Γενικής
Διευθύντριας.
5. Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού
προϋπολογισμού, αλλά η δαπάνη αυτή βαρύνει αποκλειστικά τον προϋπολογισμό του Νομικού Προσώπου
Δημοσίου Δικαίου με την επωνυμία «Ελληνικό Κτηματολόγιο», αποφασίζει:
Άρθρο Μόνο
Το Άρθρο Μόνο της υπ’ αρ. 267/156/15.1.2024 απόφασης του ΔΣ του ΝΠΔΔ «Ελληνικό Κτηματολόγιο»: «Κα-
τάργηση του Μη Ειδικού Άμισθου Υποθηκοφυλακείου
Οιτύλου (Αρεόπολις) - Τροποποίηση της τοπικής αρμοδιότητας του Υποκαταστήματος Σπάρτης στο Κτηματο-
λογικό Γραφείο Πελοποννήσου του Ν.Π.Δ.Δ. «Ελληνικό
Κτηματολόγιο» (Β΄ 519/2021)» (B΄ 301) και ειδικότερα
οι παρ. 1 και 2 τροποποιούνται και αντικαθίστανται ως
εξής:
«1. Το Μη Ειδικό Άμισθο Υποθηκοφυλακείο Οιτύλου
(Αρεόπολις) μετά την παρέλευση της 17ης Ιουνίου 2024
καταργείται.
2. Τα ακίνητα της τοπικής αρμοδιότητας του καταργούμενου Μη Ειδικού Άμισθου Υποθηκοφυλακείου Οιτύλου
(Αρεόπολις), όπως αυτή ισχύει μέχρι την κατάργηση του,
υπάγονται από 18η Ιουνίου 2024, ημέρα Τρίτη, στην τοπική αρμοδιότητα του Υποκαταστήματος Σπάρτης, που
ορίστηκε στο άρθρο 1 της υπ’ αρ. 124/8/4.2.2021 (Β΄ 519)
απόφασης του Δ.Σ. του Ν.Π.Δ.Δ. Ελληνικό Κτηματολόγιο
και από την ίδια ημερομηνία τροποποιείται για τα ίδια
ακίνητα.».
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 16 Απριλίου 2024
Ο Πρόεδρος
ΣΤΥΛΙΑΝΟΣ ΣΑΚΑΡΕΤΣΙΟΣ
Ι
Αριθμ. απόφ. ΔΣ 279/8
(3)
Μερική Άρση της αναστολής για την υποχρέωση ηλεκτρονικής υποβολής εγγραπέων πράξε-
ων στο Κτηματολογικό Γραφείο Θεσσαλονίκης
και στα Υποκαταστήματα (Καλαμαριάς και Λαγκαδά) του ΝΠΔΔ «Ελληνικό Κτηματολόγιο» στην
Περιφέρεια Θεσσαλονίκης (Περιφερειακή Ενότητα Θεσσαλονίκης).
ΤΟ ΔΙΟΙΚΗΤΙΚΟ ΣΥΜΒΟΥΛΙΟ
ΤΟΥ Ν.Π.Δ.Δ. «ΕΛΛΗΝΙΚΟ ΚΤΗΜΑΤΟΛΟΓΙΟ»
Έχοντας υπόψη:
1. Τον ν. 2664/1998 και ειδικότερα της παρ. 1 του άρθρου 14, όπως τροποποιήθηκε με την παρ. 9 του άρθρου
2 του ν. 4164/2013 (Α΄ 156) και αντικαταστάθηκε με την
παρ. 1 του άρθρου 79 του ν. 4685/2020 (Α’ 92).
2. Την υπ’ αρ. 177/11/17.3.2022 απόφαση του ΔΣ του
ΝΠΔΔ Ελληνικό Κτηματολόγιο: «Ρύθμιση θεμάτων για
την ηλεκτρονική υποβολή αιτήσεων για την καταχώριση
εγγραπτέων πράξεων και την έκδοση πιστοποιητικών
στα Κτηματολογικά Γραφεία και στα Υποκαταστήματα
του ν.π.δ.δ. Ελληνικό Κτηματολόγιο» (Β΄ 1550).
3. Την υπ’ αρ. 178/3/31.3.2022 απόφαση του ΔΣ του
ΝΠΔΔ Ελληνικό Κτηματολόγιο: «Τροποποίηση της υπ’ αρ.
177/11/17.03.2022 απόφασης του ΔΣ του νπδδ Ελληνικό
Κτηματολόγιο «Ρύθμιση θεμάτων για την ηλεκτρονική
υποβολή αιτήσεων για την καταχώριση εγγραπτέων
πράξεων και την έκδοση πιστοποιητικών στα Κτηματολογικά Γραφεία και στα Υποκαταστήματα του ν.π.δ.δ.
Ελληνικό Κτηματολόγιο» (Β΄ 1602).
4. Την υπ’ αρ. 181/19/28.4.2022 απόφαση του ΔΣ του
ΝΠΔΔ Ελληνικό Κτηματολόγιο: «Τροποποίηση της υπ’ αρ.
177/11/17.03.2022 απόφασης του ΔΣ του νπδδ Ελληνικό
Κτηματολόγιο «Ρύθμιση θεμάτων για την ηλεκτρονική
υποβολή αιτήσεων για την καταχώριση εγγραπτέων
πράξεων και την έκδοση πιστοποιητικών στα Κτηματολογικά Γραφεία και στα Υποκαταστήματα του ν.π.δ.δ.
Ελληνικό Κτηματολόγιο» (Β΄ 2127).
5. Την υπ’ αρ. 185/16/26.5.2022 απόφαση του ΔΣ του
ΝΠΔΔ Ελληνικό Κτηματολόγιο: «Αναστολή της υποχρέωσης για την ηλεκτρονική υποβολή εγγραπτέων
πράξεων στα Κτηματολογικά Γραφεία και στα Υποκαταστήματα του Ν.Π.Δ.Δ. «Ελληνικό Κτηματολόγιο» (υπ’
αρ. 177/11/17.3.2022, Β΄ 1550, απόφαση του Δ.Σ., όπως
έχει τροποποιηθεί, Β΄ 1602 και Β΄ 2127)» (Β΄ 2660).
6. Την υπ’ αρ. 202/20.10.2022 απόφαση του ΔΣ του
ΝΠΔΔ Ελληνικό Κτηματολόγιο: «Παράταση της αναστολής για την υποχρέωση ηλεκτρονικής υποβολής
εγγραπτέων πράξεων στα Κτηματολογικά Γραφεία και
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2313/18.04.2024
στα Υποκαταστήματα του Ν.Π.Δ.Δ. «Ελληνικό Κτηματολόγιο» (Β΄ 5577).
7. Την υπ’ αρ. 234/8.6.2023 απόφαση του ΔΣ του ΝΠΔΔ
Ελληνικό Κτηματολόγιο «Παράταση της αναστολής για
την υποχρέωση ηλεκτρονικής υποβολής εγγραπτέων
πράξεων στα Κτηματολογικά Γραφεία και στα Υποκαταστήματα του νπδδ Ελληνικό Κτηματολόγιο» (Β΄ 3963).
8. Την υπό στοιχεία ΔΣ 273/13/28.2.2024 απόφαση του
ΔΣ του Ν.Π.Δ.Δ. Ελληνικό Κτηματολόγιο «Μερική Άρση
της αναστολής για την υποχρέωση ηλεκτρονικής υποβολής εγγραπτέων πράξεων στα Κτηματολογικά Γραφεία
και στα Υποκαταστήματα του Ν.Π.Δ.Δ. «Ελληνικό Κτηματολόγιο» στην Περιφέρεια Αττικής» (Β΄ 1524), όπως
τροποποιήθηκε με την υπό στοιχεία  ΔΣ 274/23/7.3.2024
(Β΄ 1586) όμοια απόφαση.
9. Την υπ’ αρ. 2422425/11.4.2024 εισήγηση της Γενικής
Διευθύντριας.
10. Το γεγονός ότι από της διατάξεις της παρούσας
απόφασης δεν προκαλείται δαπάνη σε βάρος του κρατικού προϋπολογισμού, ούτε σε βάρος του προϋπολογι-
σμού του Νομικού Προσώπου Δημοσίου Δικαίου με την
επωνυμία Ελληνικό Κτηματολόγιο, αποφασίζει:
Άρθρο 1
1. Από την 22α Απριλίου 2024, ημέρα Δευτέρα, η
υποβολή αιτήσεων και των συνυποβαλλόμενων εγγράφων στο Κτηματολογικό Γραφείο Θεσσαλονίκης και στα
Υποκαταστήματα (Καλαμαριάς και Λαγκαδά) του ΝΠΔΔ
Ελληνικό Κτηματολόγιο στην Περιφέρεια Θεσσαλονίκης
(Περιφερειακή Ενότητα Θεσσαλονίκης), για την εγγραφή πράξεων που κατά τις διατάξεις των άρθρων 12 και
14 του ν. 2664/1998 περιέχονται σε έγγραφα που, κατά
την κείμενη νομοθεσία: α) συντάσσονται από Συμβολαιογράφους και υποβάλλονται προς εγγραφή από τους
ίδιους και από φυσικά και νομικά πρόσωπα εξαιρουμένων των συμβολαιογραφικών πράξεων: αα) διανομής,
ββ) ανταλλαγής, γγ) τροποποιήσεων οριζοντίων και
καθέτων ιδιοκτησιών που περιέχουν περισσότερα του
ενός ΚΑΕΚ και δδ) σύστασης οροφοκτησίας με πώληση
και β) συντάσσονται ή και διακινούνται από Δικηγόρους
κατά την άσκηση των καθηκόντων τους και αφορούν:
αα) σε εξάλειψη εμπράγματων ασφαλειών και ββ) σε
εγγραφή προσημείωσης, διενεργείται υποχρεωτικά μόνο
ηλεκτρονικά, υπό τους όρους και προϋποθέσεις που
προβλέπονται στο άρθρο 1 Α της υπ’ αρ. 61/16/10.4.2019
(Β΄ 1390) απόφασης του ΔΣ του ΝΠΔΔ Ελληνικό Κτηματολόγιο, όπως προστέθηκε με την παρ. 1 του άρθρου 1
της υπ’ αρ. 101/16/28.5.2020 (Β΄ 2681) ίδιας απόφασης.
Σε περίπτωση έκτακτου τεχνικού προβλήματος που διαπιστώνεται από το ΝΠΔΔ Ελληνικό Κτηματολόγιο, η
υποβολή αιτήσεων προς καταχώριση εγγραπτέων πράξεων του πρώτου εδαφίου διενεργείται με επιτόπια πα-
ρουσία στο Κτηματολογικό Γραφείο Θεσσαλονίκης και τα
Υποκαταστήματα (Καλαμαριάς και Λαγκαδά) του ΝΠΔΔ
Ελληνικό Κτηματολόγιο στην Περιφέρεια Θεσσαλονίκης
(Περιφερειακή Ενότητα Θεσσαλονίκης) κατά τις διατάξεις του άρθρου 1 της υπ’ αρ. 61/16/10.4.2019 (Β΄ 1390)
απόφασης του ΔΣ του ΝΠΔΔ Ελληνικό Κτηματολόγιο.
2. Η υπ’ αρ. 234/8.6.2023 απόφαση του ΔΣ του ΝΠΔΔ
Ελληνικό Κτηματολόγιο: «Παράταση της αναστολής για
την υποχρέωση ηλεκτρονικής υποβολής εγγραπτέων
πράξεων στα Κτηματολογικά Γραφεία και στα Υποκαταστήματα του νπδδ Ελληνικό Κτηματολόγιο» (Β΄ 3963),
εξακολουθεί να ισχύει για την υποβολή εγγραπτέων πράξεων που, κατά την κείμενη νομοθεσία: α) συντάσσονται
από Συμβολαιογράφους και υποβάλλονται προς εγγραφή από τους ίδιους και από φυσικά και νομικά πρόσωπα
και β) συντάσσονται ή και διακινούνται από Δικηγόρους,
κατά την άσκηση των καθηκόντων τους στο Κτηματολογικό Γραφείο Θεσσαλονίκης και στα Υποκαταστήματα
(Καλαμαριάς και Λαγκαδά) του ΝΠΔΔ Ελληνικό Κτηματολόγιο στην Περιφέρεια Θεσσαλονίκης (Περιφερεια-
κή Ενότητα Θεσσαλονίκης) και στην υπόλοιπη χώρα,
εξαιρουμένων εκείνων των περ. α) και β) της παρ. 1 της
παρούσας και όσων ορίζονται στην υπό στοιχεία ΔΣ
273/13/28.2.2024 απόφαση του ΔΣ του Ν.Π.Δ.Δ. Ελληνικό Κτηματολόγιο: «Μερική Άρση της αναστολής για
την υποχρέωση ηλεκτρονικής υποβολής εγγραπτέων
πράξεων στα Κτηματολογικά Γραφεία και στα Υποκαταστήματα του Ν.Π.Δ.Δ. «Ελληνικό Κτηματολόγιο» στην
Περιφέρεια Αττικής» (Β΄ 1524), όπως τροποποιήθηκε με
την υπό στοιχεία ΔΣ 274/23/7.3.2024 (Β΄ 1586) όμοια
απόφαση.
3. Κατά τα λοιπά οι διατάξεις της υπ’ αρ. 177/11/
17.3.2022 (Β΄ 1550) απόφασης του ΔΣ του ΝΠΔΔ Ελληνικό Κτηματολόγιο, εξακολουθούν να ισχύουν.
Άρθρο 2
Η ισχύς της παρούσας απόφασης αρχίζει την από την
22α Απριλίου 2024.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 12 Απριλίου 2024
Ο Πρόεδρος
ΣΤΥΛΙΑΝΟΣ ΣΑΚΑΡΕΤΣΙΟΣ

[Source: 20240202313.pdf | Tokens: 16026]